recursal/SuperWikiNEXT-32B huggingface dataset:
**Džochar Musajevič Dudajev** (\* 15. február 1944 – † 21. apríl 1996) bol bývalý generál sovietskeho letectva, popredný čečenský politik a prvý prezident neuznanej separatistickej Čečenskej republiky Ičkéria.

Život
-----

Dudajev prežil detstvo v Kazachstane, kde bola jeho rodina (spolu s mnohými ďalšími rodinami kaukazských etník) vysídlená po druhej svetovej vojne na Stalinov príkaz pre údajnú kolaboráciu s nacistami. Do čečenskej vlasti sa vrátil až ako tínedžer. V roku 1962 sa zapísal do vojenskej školy pre pilotov a v 1968 vstúpil do Komunistickej strany Sovietskeho zväzu. Od roku 1971 študoval na prestížnej *Gagarinovej škole vojenského letectva*, slúžil na vojenských bombardéroch a zúčastnil sa vojny v Afganistane. Oženil sa s ruskou spisovateľkou *Allou Dudajevovou*, s ktorou mal tri deti. V 1987 bol povýšený na generálmajora a bolo mu zverené velenie nad leteckou základňou v Tartu. V roku 1990 odišiel zo sovietskej armády a vrátil sa do Čečenska, kde sa začal venovať miestnej politike.

Zvolili ho za vedúceho lídra tzv. *Všenárodného kongresu čečenského ľudu*, opozičnej organizácie požadujúcej samostatnosť Čečenska. Využijúc chaotickú situáciu počas rozpadu Sovietskeho zväzu 6. septembra 1991, militanti pod Dudajevovým vedením zaútočili v Groznom na oblastné sídlo najvyššieho sovietu a následne obsadili aj ďalšie strategické pozície v meste. Rozpustili miestnu komunistickú vládu a prevzali moc nad Čečenskom. Po kontroverznom referende v októbri 1991 sa *Dudajev* potvrdil vo funkcii prezidenta a bez súhlasu Moskvy vyhlásil nezávislosť tzv. *Čečenskej republiky Ičkéria*. Tá nebola nikdy medzinárodne akceptovaná (dočasne ju uznalo iba Gruzínsko) a od začiatku sa zmietala v občianskych a ekonomických problémoch. *Dudajevova* popularita nebola až taká silná a musel čeliť silnej opozícii, ktorá sa ho pokúšala zbaviť moci. Parlament, ktorý sa snažil iniciovať verejné referendum o dôvere k nemu, *Dudajev* v r. 1993 rozpustil, nepokoje napokon vyústili v Čečensku až k občianskej vojne. 

Snaha o obnovenie kontroly nad svojim separatistickým regiónom viedla Ruskú federáciu v r. 1994 k začatiu prvej čečenskej vojny. Pred dobytím *Grozného* ruskými silami opustil *Dudajev* prezidentský palác a presunul sa do hôr blízko mesta Vedeno, odkiaľ z opusteného raketového sila ďalej aktívne viedol povstalecký odpor.

Dudajev bol zabitý 21. apríla 1996, keď ho, po lokalizovaní jeho satelitného mobilného telefónu, zasiahli dve laserom navádzané strely vypálené ruskými taktickými bombardérmi. Dudajev bol údajne lokalizovaný počas telefonátu s bližšie neznámym ruským politikom, presné detaily operácie však ruská strana nikdy nezverejnila.

Externé odkazy
--------------

* Дудаев Джохар Мусаевич
* Dudajevova smrť Archivované 2017-05-26 na Wayback Machine

Autoritné údaje: * BnF: 14644136t
* GND: 124288030
* ISNI: 0000 0000 4950 8324
* LCCN: nr95001889
* VIAF: 55076852
* WorldCat: lccn-nr95001889
**Euroliga Muay Thai** je medzinárodná amatérska liga v Muay Thai, zastrešená najsilnejšou svetovou federáciou IFMA. 

Bola založená v roku 2005 s cieľom vytvoriť podmienky pre rast amatérskych bojovníkov zo slovenských klubov. Euroliga výraznou mierou napomohla rastu thajského boxu na Slovensku. Samotná liga prešla veľkým vývojom a v súčasnosti je najsilnejšou amatérskou ligovou súťažou v Muay Thai v Európe.[chýba zdroj] V roku 2015 sa Euroligy zúčastňovali kluby a športovci z 8 krajín Strednej a Východnej Európy – Slovensko, Česko, Poľsko, Maďarsko, Srbsko, Slovinsko, Chorvátsko a Ukrajina.

Počas turnaja má každý účastník jeden zápas a v závislosti od výsledku zápasu sú mu pridelené body do tabuliek. Po zavŕšení každej sezóny prebehnú zápasy o titul medzinárodného šampióna Euroligy Muay Thai, v ktorých sa stretnú dvaja súťažiacu, ktorí v tabuľkách danej váhovej kategórie majú po poslednom kole najvyšší počet bodov.

Štruktúra sezóny
----------------

Počas súťažnej sezóny, ktorá trvá od septembra do júna, sa koná 7 turnajov. Turnajov sa môžu zúčastniť bojovníci z klubov registrovaných v systéme Euroligy, ale možnosť účasti majú aj športovci, ktorí netrénujú v nijakom klube, alebo nechcú svoj klub registrovať.

Pravidlá a kategórie
--------------------

Zápasy na Eurolige Muay Thai sa zostavujú v deň konania turnaja, berúc do úvahy aktuálnu váhu, vek a skúsenosti účastníkov. Na turnajoch sa zápasí v týchto váhových kategóriách:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Muži | -51kg | -54kg | -57kg | -60kg | -63,5kg | -67kg | -71kg | -76kg | -81kg | -86kg | -91kg | +91kg |
| Ženy | -52kg | -55kg | -57kg | -60kg | -63,5kg | -67kg | +67kg |

Referencie
----------

1. ↑   *Archivovaná kópia* [online]. [Cit. 2015-05-10]. Dostupné online. Archivované 2015-05-18 z originálu.
**Europa Universalis IV** je počítačová hra vyvíjaná štúdiom Paradox Development Studio a vydaná firmou Paradox Interactive. Hra bola vydaná 13. augusta 2013. K hre zatiaľ vyšli rozšírenia *Conquest of Paradise* (Dobytie raja), *Wealth of Nations* (Bohatstvo národov), *Res Publica* (Vec verejná), *Art of War* (Umenie vojny), *El Dorado* (Eldorádo), *Common Sense* (Zdravý rozum), *The Cossacks* (Kozáci), *Mare Nostrum* (Naše more), *Rights of Man* (Práva človeka), *Mandate of Heaven* (Nebeský mandát), *Cradle of Civilization* (Kolíska civilizácie), *Rule Britannia* (Vládni, Británia), *Dharma* (Dharma), *Golden Century* (Zlaté storočie) a *Emperor* (Cisár).

V hre hráč ovláda krajinu od roku 1444 do roku 1821 pričom za krajinu riadi obchod, diplomaciu, kolonizáciu a vedie krajinu počas vojny.

Referencie
----------

1. ↑
2. ↑
3. ↑   *Archivovaná kópia* [online]. [Cit. 2016-07-25]. Dostupné online. Archivované 2016-07-23 z originálu.
4. ↑

Externé odkazy
--------------

* europauniversalis4.com – oficiálna stránka
Toto je článok o Organizácii Euroregión Tatry. O území pozri *Euroregión Tatry (územie).*
**Euroregión Tatry** je neziskové združenie miest a obcí v slovensko-poľskom pohraničí. Euroregión Tatry je zároveň pomenovanie pre územie, ktoré leží na slovenskej a poľskej strane Tatier. 

Už v roku 1991 začalo sa uvažovať o možnej spolupráci v regióne Tatier, ktorý sa rozkladá v slovensko-poľskom pohraničí. Na slovenskej strane zahrňuje regióny Oravy, Liptova a Spiša. Na poľskej strane je to územie Zakopaného a jeho okolia.

Deklarácia o spolupráci samosprávnych orgánov územných častí Poľskej republiky a Slovenskej republiky bola podpísaná 31. októbra 1993 v Zakopanom. Jej cieľom bolo vytvoriť cezhraničné združenia. Dňa 26. augusta 1994 sa konal ustanovujúci kongres Euroregiónu Tatry v poľskom Nowom Targu. Podpísala sa tam dohoda medzi samosprávami Poľska a Slovenska o založení cezhraničného zväzu „Euroregión Tatry". 

Slovenský výbor Euroregiónu Tatier má sídlo v Kežmarku.

Externé odkazy
--------------

* Oficiálna webstránka Archivované 2014-12-19 na Wayback Machine

Zdroj
-----

* euroregion-tatry Archivované 2014-12-23 na Wayback Machine
Satelit v decembri 2012
**ESTCube-1** je prvý satelit z Estónska. Pripravili ho študenti vysokých ako aj stredných škôl, ktorí sa zapojili do edukačného programu využívania satelitných technológií. Na jeho tvorbe sa podieľali predovšetkým študenti Tartuskej univerzity. Konštrukcia satelitu spĺňa štandard pre malé satelity CubeSat.

Satelit bol vynesený do vesmíru 7. mája 2013 na palube rakety ESA s názvom Vega (z francúzskeho kozmodrómu v Kourou). Náklady na akciu dosiahli cca 100 000 EUR.

Svojou veľkosťou patrí satelit medzi tzv. nanosatelity, jeho rozmery sú 10×10×11,35 cm; má objem 1 liter a hmotnosť 1,048 kg. Hlavným cieľom satelitu je test tzv. elektronickej solárnej plachty (angl. *solar sail*).

Referencie
----------

1. ↑  Správa o štarte rakety na portáli livingfuture.cz

Iné projekty
------------

Commons
* Spolupracuj na Commons Commons ponúka multimediálne súbory na tému **ESTCube-1**

Externé odkazy
--------------

* Oficiálna stránka projektu

Zdroj
-----


|  |  |
| --- | --- |
| Portal | Astronomický portálKozmonautický portál |

* *Tento článok je čiastočný alebo úplný preklad článku ESTCube-1 na českej Wikipédii.*
Kokpit lietadla DC-3
Douglas DC-3
**Douglas DC-3** je americké dvojmotorové vrtuľové dopravné a transportné lietadlo s pevnými nosnými plochami, ktorého výkony spôsobili v 30. a 40. rokoch revolúciu v leteckej doprave. Vďaka jeho trvajúcemu dopadu na letecký priemysel je väčšinou považované za jedno z najvýznamnejších dopravných a transportných lietadiel, ktoré boli vyrobené.

10 655 kusov bolo vyrobených v Santa Monice a Long Beach v Kalifornii v civilných aj armádnych verziách. Armádna verzia vyrábaná v USA mala označenie C-47 Skytrain. Viac ako 2 000 kusov bolo licenčne vyrobených v ZSSR ako Lisunov Li-2 (v kóde NATO: *Cab*). Ďalších 485 kusov bolo vyrobených v Japonsku firmami Nakadžima a Šówa pod označením L2D. Ešte v roku 1998 bolo v službe viac ako 400 lietadiel typu DC-3.

Počas výroby bolo na DC-3 namontovaných mnoho variantov motorov, najrozšírenejšie boli ale hviezdicové motory Pratt & Whitney R-1830 Double Wasp, Wright R-1820 Cyclone a Pratt & Whitney R-2000. Niektoré DC-3 používali motory Rolls-Royce Dart alebo turbovrtuľové Armstrong Siddeley Mamba.

Z DC-3 bolo odvodené lietadlo Basler BT-67. Ide o renováciu DC-3 s trupom predĺženým o 3 stopy a zosilneným drakom. Poháňané sú turbovrtuľovými motormi PT-6.

Lietadlá DC-3 zakúpila aj Československá letecká spoločnosť, u ktorej lietali v rokoch 1937 – 1939.

Špecifikácie (DC-3)
-------------------

### Technické údaje

* **Posádka:** 2
* **Pasažieri:** 21-32
* **Motor:** 2x hviezdicový motor Pratt & Whitney Twin Wasp S1C3G, každý s výkonom 895 kW
* **Rozpätie:** 29,00 m
* **Dĺžka:** 19,70 m
* **Výška:** 5,16 m
* **Plocha krídel:** 91,70 m²
* **Hmotnosť (prázdny):** 8 300 kg
* **Hmotnosť (vzletová):** 11 400 kg

### Výkony

* **Maximálna rýchlosť:** 381 km/h
* **Cestovná rýchlosť:** 240 km/h
* **Dostup:** 7 300 m
* **Dolet:** 1 650 km

Iné projekty
------------

Commons
* Spolupracuj na Commons Commons ponúka multimediálne súbory na tému **Douglas DC-3**

Externé odkazy
--------------

* Online múzeum DC-3 Archivované 2010-12-10 na Wayback Machine
* Letecké rekordy DC-3


|  |  |
| --- | --- |
| Portal | Portál letectvo |
**Edgar Julius Jung** (\* 6. marec 1894, Ludwigshafen – † 1. júl 1934) bol nemecký právnik a vodca konzervatívno revolučného hnutia, ktoré stálo v opozícii nielen voči Weimarskej republike, ktorej parlamentný systém považovalo za úpadkový a vnútený zvonku, ale aj voči masovému nacistickému hnutiu. 

Na začiatku 1. svetovej vojny vstúpil Jung dobrovoľne do cisárskej armády a získal hodnosť poručíka. V roku 1925 si otvoril advokátsku kanceláriu v Mníchove a svoj politický aktivizmus trocha utlmil.

Jung, podobne ako Carl Schmitt, pri pohľade na nestabilitu Weimarskej republiky veril, že pád liberálneho parlamentarizmu je nevyhnutný. Dokazoval, že Nemecko stojí dlhodobo na hrane revolučného otrasu s veľmi reálnou vidinou červenej revolúcie podporovanej Sovietskym zväzom, alebo víťazstvom hnedej, nacistickej revolúcie.

V roku 1934 bol Jung autorom prejavu, ktorý predniesol vicekancelár Franz von Papen v Marburgu. Tento prejav vyjadril kritiku konzervatívneho establishmentu voči násiliu národného socializmu. Junga zatkli počas Noci dlhých nožova krátko po svojom zatknutí bol 1. júla v koncentračnom tábore Sachsenhausen zavraždený.

Externé odkazy
--------------

* Životopis Edgara Julia Junga na stránke Nemeckého historického múzea
* Životopis Edgara Julia Junga Archivované 2008-06-24 na Wayback Machine

Autoritné údaje: * BnF: 124945935
* GND: 118714112
* ISNI: 0000 0000 8156 5863
* LCCN: n85010932
* NK ČR: uk2016903047
* VIAF: 76419876
* WorldCat: lccn-n85010932
**Eduard Goldstücker** (\* 30. máj 1913, Podbiel – † 23. október 2000, Praha) bol slovenský literárny historik židovského pôvodu, československý diplomat, znalec diela Franza Kafku, predstaviteľ obrodného procesu v roku 1968.

Životopis
---------

Po detstve strávenom v Podbieli, Trstenej a Košiciach študoval germanistiku v Prahe na Karlovej univerzite. V roku 1939 ako mladý komunista emigroval do Spojeného kráľovstva, pracoval v exilovej Benešovej vláde. V roku 1950 bol prvým česko-slovenským veľvyslancom v Izraeli.

V roku 1951 bol vo vykonštruovanom procese proti protištátnemu sprisahaneckému centru na čele s Rudolfom Slánským svedecky vypočúvaný. V procese so skupinou pracovníkov ministerstva zahraničných vecí E. Godstücker a spol. ktorý sa odohral v dňoch 25. - 26. 5. 1953, bol odsúdený na doživotie. Časť väzby strávil v uránových baniach v Jáchymove. Rehabilitovaný bol v roku 1955 a začal prednášať na Karlovej univerzite. Habilitoval sa v roku 1958, profesorom dejín nemeckej literatúry bol menovaný v roku 1964 na FF UK v Praze.  
 
Špecializoval sa na štúdium a preklad nemeckých židovských autorov 20. storočia, najmä Franza Kafku. V 60. rokoch viedol katedru germanistiky. V júni 1963 zorganizoval medzinárodnú kafkovskú konferenciu v Libliciach.

Počas Pražskej jari sa angažoval ako predseda Česko-slovenského zväzu spisovateľov a poslanec parlamentu, po invázii vojsk Varšavskej zmluvy emigroval spolu s manželkou Martou do Spojeného kráľovstva. Po Nežnej revolúcii sa vrátili do Prahy.

Publikácie
----------

* *O Franzi Kafkovi z pražské perspektivy* In: Pavel REIMAN Liblická konference 1963 (Praha 1963)
* *Vzpomínky 1913–1945* (G plus G Praha 2003)
* *Vzpomínky 1945-1968* (G plus G Praha 2005)

Referencie
----------

1. ↑   *Karel Dufek (1916) - Witness story - Memory of Nations* [online]. www.pametnaroda.cz, [cit. 2018-01-09]. Dostupné online.
2. ↑   *Eduard Goldstücker* [online]. Databáze českého uměleckého překladu, [cit. 2017-11-26]. Dostupné online.
3. ↑  CHUCHMA, Josef. *Zemřel významný literární historik, germanista Eduard Goldstücker* [online]. iDNES.cz, 2000-10-24, [cit. 2017-11-26]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Eduard Goldstücker**

Externé odkazy
--------------

* Heslo na stránce Databazeknih.cz
* Ještě jsem tady, ČT 2, 2000, 2011
* medailon na KDO BYL KDO v našich dějinách ve 20. století
* Leading Kafka scholar, Eduard Goldstucker, dies aged 87
* Komunismus po zásluze zemřel
* Vortrag von Eduard Goldstücker – Franz Werfel, Prag und Böhmen (Vortrag im Rahmen des Franz-Werfel-Symposions, Wien, Palais Pálffy, 22.04.1976) [zvukový záznam]

Zdroj
-----

*Tento článok je čiastočný alebo úplný preklad článku Eduard Goldstücker na českej Wikipédii (číslo revízie nebolo určené).*

Autoritné údaje: * abART: 20334
* BnF: 12914013h
* GND: 118886894
* ISNI: 0000 0000 8390 7230
* LCCN: n87893429
* NK ČR: jk01032520
* SNK: 149518
* VIAF: 67263810
* WorldCat: lccn-n87893429
Cour Saint-Émilion
**Cour Saint-Émilion** (doslova *dvor/nádvorie Saint-Émilion*) je slepá ulica v Paríži. Nachádza sa uprostred obchodného centra Bercy Village v 12. obvode. Uprostred ulice je vstup do rovnomennej stanice metra.

Poloha
------

Ulica je pešia zóna, ktorá vedie od ulice *Rue Gabriel Lamé* smerom k Seine a končí ako slepá ulica pred multikinom *Ciné Cité Bercy*. Po oboch stranách je lemovaná malými skladmi na víno, ktoré boli prestavané na obchody.

Dejiny
------

Ulička vznikla v 19. storočí, keď tu boli postavené sklady na víno privážané do Paríža. Názov je odvodený od mesta Saint-Émilion v departemente Gironde, odkiaľ víno pochádzalo, a po ktorom sa nazýva. V 20. storočí boli sklady uzavreté a nevyužívali sa. V 80. rokoch začala obnova štvrte Bercy a renovované boli i sklady, ktoré sú od roku 1986 chránené ako historická pamiatka. V 90. rokoch začala ich obnova. Ulica bola zachovaná, ale skrátená, keď na jej konci vybudovali multikino. V roku 2001 sa stala centrom obchodného a zábavného centra Bercy Village.

Referencie
----------

1. ↑  Záznam v evidencii historických pamiatok

Iné projekty
------------

Commons
* Spolupracuj na Commons Commons ponúka multimediálne súbory na tému **Cour Saint-Émilion**

Externé odkazy
--------------

* Ulica na stránkach Paríža Archivované 2016-03-03 na Wayback Machine

Zdroj
-----

* *Tento článok je čiastočný alebo úplný preklad článku Cour Saint-Émilion na českej Wikipédii.*
Blahoslavený **Eusébius** (maď. Özséb) (\* okolo 1200, Ostrihom – † 20. január 1270, Mlynky) bol uhorský rímskokatolícky kňaz a zakladateľ rádu pavlínov v Uhorsku.

Narodil sa v Ostrihome, sídle Ostrihomského arcibiskupstva a jednom z hlavných sídiel uhorských kráľov. Kronikári sa o jeho rodičoch nezmieňujú. Pravdepodobne pochádzal zo šľachtickej rodiny. 

Škola založená svätým Štefanom v roku 1028 mu dala dôkladnú svetskú aj cirkevnú výchovu. Knižnice, knihy a Sväté písmo pútalo viac jeho pozornosť, ako detské hračky a nečinná zábava. Očividne obľuboval samotu, obklopený knihami, zahĺbený do svojich myšlienok. Vidiac usilovnosť a vedomosti mladého študenta ho vedúci ostrihomskej kapituly po úspešnom ukončení štúdia povýšil do funkcie kanoníka. 

V roku 1246 sa Eusébius zriekol všetkého svojho majetku a so súhlasom ostrihomského arcibiskupa odchádzal do okolitých kopcov žiť životom pustovníka v jaskyni. Na podnet vízie, ktorá sa mu zjavila počas rozjímania, zjednocuje pustovníkov z okolitých hôr a pri dnešnej dedine Kesztölc - Klastrompuszta zakladá kláštor. Dodnes volajú toto miesto Klastrompuszta. Ruiny kláštora ostali čiastočne zachované. Za patróna a svoj príklad si zvolil sv.Pavla, prvého pustovníka. V roku 1308 pápež Klement V. potvrdil pre Rád pavlínov regulu sv. Augustína.

Umiera v ním založenom kláštore v roku 1270.

Iné projekty
------------

Commons
* Spolupracuj na Commons Commons ponúka multimediálne súbory na tému **Eusébius Ostrihomský**

Externé odkazy
--------------

* Niedziela[nefunkčný odkaz]
* Katolikus

Autoritné údaje: * GND: 1012925293
* VIAF: 171465042
**Dragan Đokanović** (v srbskej cyrilike Драган Ђокановић, \* 20. apríl 1958, Sarajevo, Socialistická republika Bosna a Hercegovina, Juhoslávia) je bosniansko-srbský politik, lekár pediater, gymnasta. Žije v Istočnom Sarajeve. Ženatý, má dvoch synov.

Dragan Đokanović je predsedom strany Demokratická strana federalistov (Demokratska stranka federalista).

Vzdelanie
---------

Đokanović dokončil základnú, strednú školu a lekársku fakultu Univerzity Sarajevo v roku 1984.

Politická činnosť
-----------------

Đokanović je jeden (24. október 1991) zo zakladateľov srbského parlamentu, v Bosne a Hercegovine. V rokoch 1991 – 1992 bol prezidentom Koordinačného orgánu Dohovoru o Juhoslávii (Konvencija o Jugoslaviji). Je signatár (9. januára 1992) ustanovujúceho aktu Srbskej republiky Bosny a Hercegoviny. V rokoch 1992 – 1993 bol poradcom v predsedníctve bosnianskej Republiky Srbskej (Republika Srpska, v srbskej cyrilike Република Српска). Od roku 1993 do roku 1994 bol ministrom vlády Republiky srbskej. V rokoch 2007 bol Dragan Đokanović kandidátom na prezidenta Republiky srbskej.

Referencie
----------

1. ↑  Dragan Đokanović. *RAZLOZI OSNIVANJA POLITIČKE STRANKE, GIMNASTIČKOG KLUBA I SAJTA "SAVJETI PEDIJATRA"* [online]. Istočno Sarajevo: , 4.1.2015, [cit. 2015-08-19]. Dostupné online. Archivované 2015-08-12 z originálu. (po srbsky)
2. ↑  SENSE. *KRAJIŠNIKOV "LIJEK" ZA NEZAVISNOST BOSNE* [online]. Haag: , 14.3.2005, [cit. 2015-08-19]. Dostupné online. Archivované 2016-03-05 z originálu. (Srbčina)
3. ↑  REDAKTION. *"Wären nicht mehr als eine Provinz von Belgrad"* [online]. Viedeň: , 7.12.2007, [cit. 2015-08-19]. Dostupné online. (Nemčina)

Iné projekty
------------

Commons
* Spolupracuj na Commons Commons ponúka multimediálne súbory na tému **Dragan Đokanović**

Externé odkazy
--------------

* Oficiálny web
* "Tipy pediatra" Dr Dragan Đokanović Archivované 2015-04-18 na Wayback Machine
* Pantheon project from the Macro Connections group at The Massachusetts Institute of Technology Media Lab
**Eva Klepáčová** (\* 2. máj 1933, Praha – † 18. jún, 2012, Praha) bola česká herečka, moderátorka, dabérka, manželka herca a speváka Josefa Zímu. Medzi jej najznámejšiu filmovú rolu patrí postava Káčy z českej rozprávkového filmu *Hrátky s čertem* režiséra Josefa Macha z roku 1956. Bola tiež známa ako česká dabingová herečka, v roku 2007 jej *Prezidium herecké asociace* udelilo cenu za celoživotné majstrovstvo v dabingu.

Životopis
---------

Pochádzala z umeleckej rodiny, jej otec Antonín Klepáč bol tanečníkom v českom Národnom divadle, mamička bola tiež tanečnica a herečka. Tak ako celá rada iných pražských hercov začínala v Dismanovom detskom umeleckom rozhlasovom súbore. Po maturite na gymnáziu študovala na pražskom DAMU, po ukončení školy svoju prvú divadelnú sezónu strávila v Severočeskom divadle v Liberci. Potom natrvalo zakotvila v smíchovskom Realistickom divadle Zdeňka Nejedlého v Prahe (dnešné Švandovo divadlo). 

Menej známe už je dnes to, že pôsobila prakticky od jej začiatkov tiež v Československej televízii, kde vďaka svojmu peknému a kultivovanému hlasovému prejavu pracovala ako konferencierka a príležitostná hlásateľka. Výborné hlasové dispozície tiež veľmi dobre uplatnila pri rozhlasovej práci a v dabingu. Spoločne so svojím manželom Josefom Zímou úspešně nadabovala, okrem iných, hlavnú postavu Nastenky ruskej filmové rozprávky *Mrázik* (Josef Zíma tu nadaboval jej nápadníka Ivana).

Jej život tragicky poznamenala ťažká dopravná nehoda Josefa Zímu v roku 1959, počas ktorej zomrel človek a pri ktorej bola veľmi ťažko zranená česká speváčka a šansóniérka Judita Čeřovská. Okram toho ju tiež, ako mnoho iných českých umelcov, postihla aj vlna zákazov vystupovania a umeleckých obmedzení v dobe normalizácie po roku 1968.

O svojom živote napísala spoločne so svojím manželom biografickú knihu *Princ a Káča*.

Filmografia (výber)
-------------------

* 1954 *Cirkus bude!*
* 1954 *Byl jednou jeden král*
* 1956 *Hrátky s čertem* (Káča)
* 1958 *Tenkrát o Vánocích*
* 1959 *Slečna od vody* (Helena)
* 1962 *Klíč* - TV
* 1962 *Šestý do party* - TV
* 1981 *Ta chvíle, ten okamžik*
* 1982 *Když rozvod, tak rozvod*
* 1996 *Kolja*
* 2001 *Mach, Šebestová a kouzelné sluchátko*

Referencie
----------

1. ↑  Ve věku 79 let zemřela 18. června herečka Eva Klepáčová

Literatúra
----------

* Eva Klepáčová a Josef Zíma: *Princ a Káča*, Eminent – Knižní klub, 2001, ISBN 80-7281-068-5

Pozri aj
--------

* Josef Zíma

Iné projekty
------------

Commons
* Spolupracuj na Commons Commons ponúka multimediálne súbory na tému **Eva Klepáčová**

Externé odkazy
--------------

* České filmové nebo
* Rozkvetlé konvalinky
* Filmová databáza
* Československá filmová databáza

Zdroj
-----

*Tento článok je čiastočný alebo úplný preklad článku Eva Klepáčová na českej Wikipédii.*

Autoritné údaje: * ISNI: 0000 0000 5566 6361
* LCCN: n2002035120
* NK ČR: jo2002101881
* VIAF: 48585205
* WorldCat: lccn-n2002035120
PhDr. **Eva Kowalská** DrSc. (\* 17. august 1955) je slovenská historička, od roku 1983 pracovníčka Historického ústavu Slovenskej akadémie vied. Zaoberá sa cirkevnými a kultúrnymi dejinami raného novoveku.

Vzdelanie
---------

V roku 1979 absolvovala Filozofickú fakultu Univerzity Komenského v odbore história-filozofia s diplomovou prácou *Ľudové školstvo v Bratislavskej stolici v r. 1771*. V rokoch 1979 až 1983 bola na fakulte internou ašpirantkou. Titul Kandidát vied získala v roku 1985 prácou *Vznik a vývoj systému ľudového školstva na Slovensku koncom 18. a na začiatku 19. storočia*.

Slovenská akadémia vied
-----------------------

V Historickom ústave Slovenskej akadémie vied pôsobí od roku 1983. V rokoch 1995 až 2002 bola vedúcou oddelenia 19. storočia. Od roku 1996 je členkou Vedeckej rady Historického ústavu SAV a od roku 2002 členkou Kolégia SAV pre kultúrno-historické vedy. Členkou redakčnej rady *Historického časopisu* je od roku 1997 a od roku 2001 tiež časopisu *História. Revue o dejinách a spoločnosti*. V roku 2002 získala DrSc. dielom *Evanjelické a.v. spoločenstvo v 18. storočí*

Dielo
-----

Medzi jej diela patria:

* KOWALSKÁ, Eva. *Osvietenské školstvo (1771 -1815): nástroj vzdelania a disciplinizácie*. [Bratislava] : Historický ústav SAV, 2014. 195 s. ISBN 978-80-971540-3-5.
* KOWALSKÁ, Eva. *Evanjelické a. v. spoločenstvo v 18. storočí : hlavné problémy jeho vývoja a fungovania v spoločnosti*. Bratislava : Veda, 2001. 220 s. ISBN 80-224-0704-6.

Referencie
----------

1. 1 2 3 4   *Vedecký životopis* [online]. Slovenská akadémia vied, [cit. 2017-11-11]. Dostupné online.
2. ↑  Databazeknih.cz. *Eva Kowalská* [online]. databazeknih.cz, [cit. 2017-11-11]. Dostupné online.
3. ↑   *Kowalská, Eva* [online]. Slovenská akadémia vied, [cit. 2017-11-11]. Dostupné online. Archivované 2017-11-12 z originálu.

Externé odkazy
--------------

* Profil na stránkach Slovenskej akadémie vied

Autoritné údaje: * abART: 128915
* BnF: 12073526p
* GND: 136372082
* ISNI: 0000 0001 0903 7043
* LCCN: nr88005047
* NK ČR: mzk2002139621
* VIAF: 56633197
* WorldCat: lccn-nr88005047
Olympijský bronzOlympijský bronz

**Eva Šuranová**, rodená Kucmanová (\* 24. apríl 1946, Ózd, Maďarsko – † 31. december 2016, Bratislava, Slovensko) bola slovenská atlétka – skokanka do diaľky.

Kariéra
-------

Prvá slovenská atlétka, ktorá získala olympijskú medailu. Narodila sa v Maďarsku, detstvo prežila vo Veľkom Blahove, okres Dunajská Streda. Všestranná športovkyňa, venovala sa hádzanej, basketbalu aj atletike. Pod vedením trénera Ladislava Pápaya sa začala špecializovať na šprinty a skok do diaľky. Od roku 1964 pôsobila v Bratislave, v Slávii SVŠT ju viedol uznávaný tréner Pavol Glesk. Najväčší úspech dosiahla na olympijských hrách 1972 v Mníchove, kde získala bronzovú medailu. V súťaži dvakrát prekonala československý rekord výkonmi 660 cm a 667 cm. Menej sa jej darilo na OH 1976 v Montreale, bez platného pokusu nepostúpila z kvalifikácie. Trikrát štartovala na majstrovstvách Európy, v roku 1969 bola dvanásta, 1969 siedma a v Ríme 1974 obsadila striebornú priečku, výkonom 660 cm zaostala za zlatom len o päť centimetrov.

Držiteľka 11 titulov majsterky Československa v štyroch disciplínach, osemkrát vyhrala v skoku do diaľky, raz v behu na 100 metrov, v behu na 100 m cez prekážky a v päťboji, vytvorila 25 československých rekordov. V roku 2014 bola vyhlásená za Športovú legendu.

Úspechy
-------

Olympijské hry

Olympijský bronz 1972
Majstrovstvá Európy

striebro 1974
Majstrovstvá Československa

1Prvé miesto 8× diaľka (1965, 1966, 1967, 1968, 1969, 1972, 1974, 1975)
1Prvé miesto 100 m (1975)
1Prvé miesto 100 m prek. (1969)
1Prvé miesto päťboj (1967)

Referencie
----------

1. ↑  Zomrela Eva Šuranová, prvá slovenská atletická medailistka na olympiáde - sport.sme.sk
2. ↑  TASR. Zomrela Eva Šuranová, bronzová z OH 1972 v skoku do diaľky. *teraz.sk* (Bratislava: TASR), 2016-12-31. Dostupné online [cit. 2022-08-16].
3. ↑
4. ↑
5. ↑

Literatúra
----------

* Ján Grexa, Matej Novák: *Naši olympionici*, ŠPORT 1978

Externé odkazy
--------------

* Eva Šuranová na sports-reference.com
* Majstri Československa v atletike na gbrathletics.com
**Egyptské národné vodnopólové družstvo mužov** je národné družstvo mužov, ktoré reprezentuje Egypt v medzinárodných vodnopólových súťažiach a priateľských zápasoch. Funguje pod záštitou *Egyptian Swimming Federation* (ESF). Spolu s juhoafrickým družstvom patrí medzi najsilnejšie africké vodnopólové celky. Aj keď sa nezúčastňuje pravidelne súťaží, ktoré organizuje FINA, na olympijských hrách sa zúčastnilo z afrických celkov najviackrát.

Vrcholné podujatia
------------------

Družstvo sa 6-krát zúčastnilo olympijských hier a najlepšie umiestnenie dosiahlo pri svojom prvom štarte na OH, v roku 1948. Bodovalo v 4 stretnutiach a skončilo celkovo na 7. mieste. Naposledy sa predstavilo na olympiáde v Aténach 2004, kde prehralo všetky stretnutia a skončilo na poslednom mieste.

Na Majstrovstvách sveta sa zúčastnilo 2-krát. V obidvoch prípadoch vyhralo po jednom zápase, vždy s Novým Zélandom.

V rokoch 2008 sa zúčastnilo Svetovej ligy. Z afrického kvalifikačného kola postúpilo do hlavnej súťaže. V nej už ale prehralo všetky zápasy a skončilo na poslednom 10. mieste. V roku 2013 sa zúčastnilo Rozvojového pohára FINA, na ktorom získalo po finálovej prehre s Uzbekistanom striebornú medailu.

Výsledky
--------

Olympijské hry

| Rok | Z | V | R | P | GV | GI | +/− | Umiestenie |
| --- | --- | --- | --- | --- | --- | --- | --- | --- |
| OH 1900 – 1936 | *nezúčastnilo sa* |
| Spojené kráľovstvo OH 1948 | 7 | 1 | 3 | 3 | 18 | 24 | −6 | 7. miesto |
| Fínsko OH 1952 | 4 | 2 | 0 | 2 | 17 | 14 | +3 | 10. miesto |
| OH 1956 | *nezúčastnilo sa* |
| Taliansko OH 1960 | 3 | 0 | 1 | 2 | 7 | 17 | −10 | 9. miesto |
| Japonsko OH 1964 | 2 | 0 | 0 | 2 | 7 | 19 | −12 | 12. miesto |
| Mexiko OH 1968 | 8 | 0 | 1 | 7 | 24 | 70 | −46 | 15. miesto |
| OH 1972 – 2000 | *nezúčastnilo sa kvalifikácie* |
| Grécko OH 2004 | 7 | 0 | 0 | 7 | 26 | 94 | −68 | 12. miesto |
| OH 2008 | *nezúčastnilo sa kvalifikácie* |
| OH 2012 | *nezúčastnilo sa kvalifikácie* |

Pozn: V rokoch 1960 – 68 vystupovalo ako Zjednotená arabská republika

Majstrovstvá sveta

| Rok | Z | V | R | P | GV | GI | +/− | Umiestenie |
| --- | --- | --- | --- | --- | --- | --- | --- | --- |
| MS 1973 – 1978 | *nezúčastnilo sa* |
| Ekvádor MS 1982 | 7 | 1 | 0 | 6 | 28 | 117 | −89 | 15. miesto |
| MS 1986 | *nezúčastnilo sa* |
| Austrália MS 1991 | 7 | 1 | 0 | 6 | 62 | 93 | −29 | 13. miesto |
| MS 1994 – 2013 | *nezúčastnilo sa* |

Rozvojový pohár FINA vo vodnom póle

| Rok | Z | V | R | P | GV | GI | +/− | Umiestenie |
| --- | --- | --- | --- | --- | --- | --- | --- | --- |
| Kuvajt 2013 | 6 | 5 | 0 | 1 | 85 | 35 | +50 |  **2. miesto** |

Svetová liga
* 2002 – 2007: *nezúčastnilo sa*
* 2008: 10. miesto
* 2009 – 2012: *nezúčastnilo sa*

Referencie
----------

* todor66.com (po anglicky)

Externé odkazy
--------------

* Oficiálna stránka Egyptian Swimming Federation (po anglicky)/(po arabsky)

  


| * z
* d
* u
 Africké národné vodnopólové družstvá (CANA)  |
| --- |
| Muži | 
* Alžírsko
* Egypt
* Keňa
* Južná Afrika
* Líbya
* Maroko
* Tunisko
* Zimbabwe

 |
| Ženy | 
* Južná Afrika
* Zimbabwe

 |
| Amerika · Ázia · Európa |
**Evol Intent** je hardstepová/drum and bassová skupina, ktorá vznikla v Tuscaloose v Alabame, a v Atlante v Georgii v USA v roku 2000. Jej členmi sú The Enemy (Ashley Jones), Knick (Nick Weiller) a Gigantor (Mike Diasio).

Trojica vydala niekoľko singlov cez ich vlastné vydavateľstvo Evol Intent Recordings, rovnako ako cez vydavateľstvá Human Imprint a Barcode Recordings a boli headlinermi pre niekoľko drum and bassových udalostí Therapy Sessions.

Evol Intent vydali svoj debutový album *Era of Diversion* v roku 2008, v ktorom odhalili svoje zručnosti produkovania skladieb viacerých subžánrov drum and bassu až po punk či IDM.

Ashley Jones tiež produkuje house hudbu pod aliasom Treasure Fingers.

Diskografia
-----------

* *Era of Diversion* (2008)
* *Cruse Control EP* (2011)

Referencie
----------

1. ↑  IMO Records "Evol Intent Biography", *IMO Records*, Retrieved on 07 December 2011.
2. ↑  Robyn Chaos, Limewax, Evol Intent, Ewun @ club Duke Sofia BG
3. ↑  Pop Matters review by Alan Ranta of Evol Intent's Era of Diversion, April 10, 2008

Externé odkazy
--------------

* Oficiálna webstránka
* Evol Intent na Myspace
* Evol Intent na CreativeLoafing.com

Zdroj
-----

*Tento článok je čiastočný alebo úplný preklad článku Evol Intent na anglickej Wikipédii.*
**Explorer 9** bola americká vedecká družica, vypustená v 16. februára 1961. Bola to prvá úspešná družica z radu nafukovacích guľovitých sond, určených na prieskum hustoty zemskej atmosféry. Predchádzajúca družica S-56 bola rovnakej konštrukcie, ale pre poruchu nosnej rakety Scout sa na obežnú dráhu nedostala.

Priemer družice bol 3,66 metra. Povrch bol tvorený vrstvami hliníkovej fólie a mylaru (PET). Na povrchu boli rovnomerne rozmiestnené biele body s priemerom 51 milimetrov pre samočinnú termoreguláciu. Pred vypustením bola družica zbalená v trubkovitom puzdre s priemerom 216 mm a dĺžkou 483 mm, umiestnenom na špici štvrtého stupňa nosnej rakety. Po dohorení posledného stupňa bola družica vytlačená z puzdra a nafúknutá pomocou dusíkovej tlakovej fľaše. Elektrickú energiu dodávali slnečné články, umiestnené po obvode. Družica bola na svojom rovníku rozdelená na dve samostatné hemisféry. Na oddelenie slúžila mylarová prepážka, ktorá bola použitá aj ako anténa rádiomajáku. Rádiomaják s výkonom 15 mW vysielal na frekvencii 136 MHz a slúžil na zameraniu družice zo zeme.

Princíp merania bol založený na sledovaní pozície družice v závislosti od slnečnej aktivity, ročného obdobia a nadmorskej výšky. Maják však po prvom obehu zlyhal a na sledovanie družice museli byť využité radarové a optické pozemné monitorovacie siete. Explorer drží prvenstvo ako prvé umelé kozmické teleso vypustené pomocou rakety na tuhé pohonné látky a zároveň prvý úspešný štart z Wallops Flight Facility. Družica vstúpila do hustejších vrstiev zemskej atmosféry 9. apríla 1964 a zhorela.

Iné projekty
------------

Commons
* Spolupracuj na Commons Commons ponúka multimediálne súbory na tému **Explorer 9**

Zdroje
------

* *Tento článok je čiastočný alebo úplný preklad článku Explorer 9 na českej Wikipédii.*
* *Tento text alebo jeho časť bola prevzatá z článku - 1961-004A - Explorer 9 (verzia 2004-12-07 21:18:33 UT) uverejneného na stránkach SPACE 40, ktorého autorom je Antonín Vítek
. (licencia GFDL a CC-BY-SA 3.0, povolenie autora)*

Externé odkazy
--------------


|  |  |
| --- | --- |
| Portal | Kozmonautický portál |

* (po anglicky)
* (po anglicky)
* (po anglicky)

| * z
* d
* u
Program Explorer |
| --- |
| 1958 – 1959 | 1 • 2 • 3 • 4 • 5 • 6 • 7 |
| 1960 – 1969 | 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 |
| 1970 – 1979 | 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 |
| 1980 – 1989 | 62 (DE-1) • 63 (DE-2) • 64 (SME) • 65 (CCE) • 66 (COBE) |
| 1990 – 1999 | 67 (EUVE) • 68 (SAMPEX) • 69 (RXTE) • 70 (FAST) • 71 (ACE) • 72 (SNOE) • 73 (TRACE) • 74 (SWAS) • 75 (WIRE) • 76 (TERRIERS) • 77 (FUSE) |
| 2000 – 2009 | 78 (IMAGE) • 79 (HETE) • 80 (WMAP) • 81 (RHESSI) • 82 (CHIPSat) • 83 (GALEX) • 84 (SWIFT) • 85-89 (THEMIS) • 90 (AIM) • 91 (IBEX) • 92 (WISE) |
| Plánované | NuSTAR • IRIS • GEMS |
**Cro-Magnon 1** alebo **starec z Cro-Magnonu** (iné názvy: **kromaňonec/kromaňonský človek/cromagnonský človek** (v užšom zmysle), zastarano (ako taxonomická jednotka) **Homo spelaeus, Homo europaeus var. fossilis, Homo larterti** a pozri aj latinské názvy v článku kromaňonec) je významný nález ľudskej kostry z jaskyne Cro-Magnon pri obci Les Eyzies-de-Tayac-Sireuil vo Francúzsku z roku 1868. Slúži ako typový nález kromaňonca v širšom zmysle. Objavil ho Louis Lartet a je starý asi 30 000 rokov.

Lebka jedinca sa vyznačuje nízkymi a hranatými očnicami, prítomnosťou fossa canina, vysokým čelom, vysokým a úzkym hruškovitým otvorom (apertura piriformis), vyčnievajúcim bradovým výbežkom (bradový hrboľ) a kapacitou prevyšujúcou 1 600 cm³ (táto mozgová kapacita spadá do variačnej šírky moderného človeka).

Еxterné odkazy
--------------

* *Cro-Magnon 1* [online]. Smithsonian Institution, [cit. 2011-10-05]. Dostupné online. (anglicky)
* *Vývoj antropoidných primátov (polopodrad Anthropoidea)* [online]. [Cit. 2011-10-05]. Dostupné online. Archivované 2016-03-25 z originálu.
**Duplikatúra tráviacich ústrojov** (iné názvy: **duplikatúra, duplikatúra tráviacej rúry, enterická duplikatúra/duplikácia, cystická duplikatúra**, ďalšie synonymá pozri pod **enterocysta**; v prípade čriev aj **črevná duplikatúra, intestinálna duplikatúra/duplikácia**) je špecifický druh pravej cysty tráviaceho ústrojenstva. Zďaleka najčastejšie sa vyskytuje na črevách.

Črevná duplikatúra
------------------

Duplikatúry sú raritne vrodené útvary s incidenciou 2 na 9 000 pitvaných detí. 

### Etiológia

Príčina duplikácie nie je známa, pravdepodobne je v abnormálnej proliferácii črevného parenchýmu. V mechanizme jej vzniku hra úlohu aj porucha rekanalizácie čreva. Poznáme duplikatúry sférické alebo tubulárne. Kým sférická nekomunikuje, tubulárna komunikuje s črevom na jednom alebo oboch koncoch. V duplikatúre je často ektopická sliznica žalúdka (v 30 %).

### Klinický obraz

Duplikatúra je klinicky nemá a prejaví sa často komplikáciami, ktoré sa vyskytujú v závislosti na type ektópie. Pri gastrickej môže byť peptický vred s krvácaním, ulceráciou, perforáciou. Môže sa prejaviť ako črevná obštrukcia, žltačka, hemobília, pankreatitída, enterokutánna fistula.

### Diagnóza

Diagnóza je rádiologická (CT, MRI) a v prípade gastrickej ektópie pomocou rádioizotopov. Zvýšenie alfa-fetoproteínu v sére matky svedčí, podobne ako u omfalokely, pre možnú gastroschízu. 

### Liečba

Liečba, ak to dovolí charakter defektu, je chirurgická.

Prognóza
--------

Predpoveď je dobrá u pacientov so včasnou diagnózou a chirurgickou liečbou ešte v detskom veku. U latentných duplikatúr je v dospelosti riziko malígnej transformácie.

Referencie
----------

1. ↑  ROSSI, Armando; ROSSI, Giorgio. *CT of the Peritoneum*. [s.l.] : Springer, 2001. Dostupné online. ISBN 3-540-41400-2. Kapitola Cysts, s. str. 279/280. (anglicky)
2. ↑  Heslo *Darmduplikatur* in: Roche Lexikon Medizin 5. Auflage Archivované 2013-01-09 na Wayback Machine
3. ↑  JANYŠKOVÁ, Martina. *Náhlé příhody v gynekologii dětí a dospívajících* [online]. 2004, [cit. 2012-01-14]. Dostupné online. (česky)[nefunkčný odkaz]
4. ↑  ROSE, JS, Gribetz D, Krasna IH Ileal duplication cyst: the importance of sodium pertechnetate Tc 99m scanning. *Pediatr Radiol*, 1978, čís. 6, s. 244 – 246.
5. ↑  TONG, SC, Pitman M, Anupindi SA Best cases from the AFIP. Ileocecal enteric duplication cyst: radiologic-pathologic correlation. *Radiographics*, 2002, roč. 22, čís. 5, s. 1217–22.
**Ctiboh Zoch** (\* 17. marec 1815, Veličná – † 15. december 1865, Jasenová) bol slovenský evanjelický kňaz, básnik, filozof a historik, prekladateľ z latinčiny a poľštiny, novinár a kultúrny pracovník.

Pseudonymy: Ctiboh Cochius, Timotheus Cochius, Ctiboh Czochius, Ctiboh Slovakovský.

Rodina
------

* otec: Pavol Zoch
* matka: Helena Janovicová
* synovia: Ivan Branislav Zoch, Cyril Zoch, Pavol Peter Zoch, Stanislav Zoch

Životopis
---------

Základné vzdelanie získal vo svojom rodisku. V rokoch 1826 – 1829 študoval na evanjelickom lýceu v Kežmarku, 1829 – 1831 navštevoval gymnázium v Šajovskom Gemeri, 1831 – 1833 evanjelické lýceum v Banskej Štiavnici, 1833 – 1835 evanjelické lýceum v Bratislave. V roku 1837 je v Bratislave vysvätený za kňaza. Od roku 1837 farár v Jasenovej.

Ctiboh Zoch bol príslušník a čelný predstaviteľ slovenskej generácie prelomových rokov v kultúrnom i politickom živote slovenského národa v 19. storočí. Okrem svojej rozsiahlej kultúrnej a literárnej činnosti sa významne zaslúžil o pozdvihnutie duchovnej, sociálnej aj kultúrnej úrovne pospolitého ľudu. Roku 1845 bol spoluzakladateľom Spolku miernosti v Jasenovej.

Člen Spoločnosti česko-slovanskej v Bratislave (1833 – 1836), člen tajného spolku Vzájemnosť (1837 – 1839), Oravské učiteľské bratstvo (spoluzakladateľ 1837). Účastník a spoluorganizátor revolučných udalostí 1848 – 1849, 1848 Gäceľské žiadosti, člen výboru Matice slovenskej. Venoval sa dejinám Oravy a Slovenska.

Dielo
-----

* *Letopisný prehľad dejepisu cirkve kresťanskej a evanjelickej zvlášť*
* *Dušeslovie alebo Slovo o našej duši ľudskej...Katechizmus kresťanského náboženstva* 1854.
* *Náboženstvo pohanských Slovanov* (časopis *Sokol* 1893).
* *Slovo za slovenčinu*, SVKL Bratislava 1958. Dostupné online.

Referencie
----------

1. ↑  UHORSKAI, Pavel; TKÁČIKOVÁ, Eva, a kol. *Evanjelici v dejinách slovenskej kultúry*. Liptovský Mikuláš : Tranoscius, 1997. 172 s. ISBN 80-7140-143-9.
2. ↑  Zoch Ctiboh. In:  *Encyklopédia Slovenska*. 1. vyd. Zväzok VI T – Ž. Bratislava : Veda, 1982. 776 s. S. 589.

Literatúra
----------

* HUČKO, Ján. *Ctiboh Zoch*. Martin : Matica slovenská, 1978. 102 s. Dostupné online.

Externé odkazy
--------------

* Záznam o narodení a krste v matrike riadok 15; pokrstený ako Timotheus Czochius
* Ctiboh Zoch – profil na webe obce Jasenová

Autoritné údaje: * NK ČR: mzk2002139832
* SNK: 166625
* VIAF: 84518384
Prídavné meno **ctihodný** sa používa ako súčasť oslovenia niektorých významných ľudí, funkcionárov, predstaviteľov niektorých náboženstiev a pod.
Ctihodný Boží služobník (lat.: *venerabilis Dei servus*) je čestný titul rímskokatolíckej cirkvi. Udeľuje sa zosnulým veriacim, u ktorých sa v cirkevnom konaní zistil tzv. hrdinský stupeň cnosti alebo pravosť mučeníctva

Náboženstvo
-----------

### Rímskokatolícka cirkev

*Bližšie informácie v hlavnom článku: Zoznam ctihodných rímskokatolíckej cirkvi*
Prídomok Ctihodný (Venerabilis) sa používa v rímskokatolíckej cirkvi pre označenie významných osôb, ktoré dostali tento titul a ešte neprešli kanonizačným procesom a neboli vyhlásení za blahoslavených alebo svätých, medzi najznámejšie ctihodné osobnosti patria pápeži Pius XII. či generál rádu karmelitánov Dominik à Jesu Maria.

### Pravoslávna a gréckokatolícka cirkev

V pravosláví a gréckokatolíckej cirkvi sa prívlastok Ctihodný (gr. *Όσιος*, cirkevnoslovansky prepodobnyj, rusky *Преподобный*) užíva pre svätca, ktorí žil ako mních, prípadne pustovník. Pre svätca žijúceho vo svete (teda nie ako mních) sa používa titul *Spravodlivý*.

Civilný život
-------------

Označenie *ctihodný* alebo *ctihodnosť* sa používa pri oslovení súdu alebo sudcu.

Pozri aj
--------

* Kanonizačný proces
* Blahoslavený
* Svätý
* Mních

Externé odkazy
--------------

* Rozhovor s Msgre. Jaroslavom Nemcom

Zdroj
-----

*Tento článok je čiastočný alebo úplný preklad článku Ctihodný na českej Wikipédii.*
***FIRST* LEGO League Challenge** (predtým známa ako *FIRST* LEGO League), alebo ***FLL***, je medzinárodná súťaž organizovaná organizáciou *FIRST* pre študentov základných a stredných škôl (v USA a Kanade vo veku 9 – 14 rokov, inde 9 – 16 rokov).

Každý rok, v auguste, sú tímy FIRST LEGO League Challenge oboznámené so skutočnou vedeckou výzvou, na ktorú sa majú tímy zamerať a skúmať ju. Súčasťou súťaže, v disciplíne robotiky, je návrh a programovanie Lego Mindstorms robotov plniacich tematické úlohy. Študenti vypracujú riešenie problému súvisiaceho s vedeckou výzvou (každý rok iná téma) a potom sa stretnú na regionálnych, národných a medzinárodných turnajoch, kde budú súťažiť, zdieľať svoje vedomosti, porovnávať nápady a predvádzať svoje roboty.

*FIRST* LEGO League Challenge je tvorený partnerstvom medzi *FIRST* a Lego Group. Má tiež menší robotický program pre deti vo veku 6 – 9 rokov s názvom *FIRST* LEGO League Explore.

Global Innovation Award
-----------------------

Oficiálne zaregistrované tímy môžu byť tiež nominované svojim regiónom na cenu *Global Innovation Award*, kde môžu získať grant na uskutočnenie svojho inovatívneho riešenia vyhlásenej vedeckej výzvy. V sezóne *FLL - Animal Allies - Zvieratá a ľudia*, vyhral tím na prvom mieste 20 000 dolárov a ďalší dvaja globálny finalisti po 5 000 dolárov. Peniaze môžu byť použité na podporu myšlienok tímu, alebo na pokračovanie v programoch *FIRST*.

Referencie
----------

1. 1 2   *FIRST LEGO League na Slovensku* [online]. fll.sk, [cit. 2021-03-16]. Dostupné online.
2. ↑   *O súťaži* [online]. fll.sk, [cit. 2021-03-16]. Dostupné online. Archivované 2020-08-04 z originálu.
3. ↑   *What is FLL?* [online].. Dostupné online. Archivované 2016-09-22 z originálu. (po anglicky)
4. ↑   *Slovenská účasť na súťaži v Silicon Valley* [online]. fll.sk, [cit. 2021-03-16]. Dostupné online.

Pozri aj
--------

* Lego

Iné projekty
------------

Commons
* Spolupracuj na Commons Commons ponúka multimediálne súbory na tému **FIRST Lego League Challenge**

Externé odkazy
--------------

* oficiálny web *FIRST*:  *FIRST | For Inspiration and Recognition of Science and Technology* [online]. firstinspires.org, [cit. 2021-03-16]. Dostupné online. (po anglicky)

Zdroj
-----

*Tento článok je čiastočný alebo úplný preklad článku FIRST Lego League Challenge na anglickej Wikipédii.*
ThMgr. **Dušan Hejbal** (\* 16. júl 1951, Praha) je emeritný biskup Starokatolíckej cirkvi v Českej republike, na čele ktorej stál v rokoch 1991 až 2016. Ako biskup bol zároveň biskupom-ordinárom pre anglikánskych veriacich na území celého Česka. Okrem vedenia cirkvi pôsobil ako farár Starokatolíckej farnosti Praha, ktorej duchovným správcom bol do júna 2018. Taktiež píše texty piesní.

Životopis
---------

### Kresťanstvo

Do starokatolickej cirkvi vstúpil v roku 1968. V nasledujúcom roku začal študovať na Husovej československej bohosloveckej fakulte v Prahe. V júni 1970 bol vysvätený za diakona a o rok neskôr za kňaza. V máji 1972 musel na príkaz úradov opustiť bohosloveckú fakultu. Až do pádu komunistického režimu pôsobil v pastorácii neverejne, pracoval ako pomocný robotník, murár, prevádzkar, vodič električky alebo predávač.

Bol blízkym spolupracovníkom vtedajšieho prenasledovaného biskupa Augustina Podoláka, pod ktorého vedením sa venoval štúdiu teológie a podielal sa na neverejných cirkevných vzdelávacích aktivitách. Bol tak tiež vyšetrovaný ŠtB pre marenie štátneho dohľadu nad cirkvami.

Po Nežnej revolúcii bol v apríli 1990 vymenovaný za generálneho vikára, dňa 23. februára 1991 zvolený za biskupa. V nasledujúcom roku sa stal podpredsedom Ekumenickej rady cirkví v ČR (ERC). Od roku 1993 prednášal starokatolícku dogmatiku a liturgiku na Husitskej teologickej fakulte Univerzity Karlovej. Dňa 27. septembra 1997 bol v Prahe v katedrále svätého Vavrinca na Petříne vysvätený za biskupa. V čele Starokatolickej cirkvi v Českej republike ako biskup stál do 16. júla 2016, kedy dosiahol veku 65 rokov a vedenie cirkvi prevzal novo-zvolený biskup Pavel Benedikt Stránský.

V rokoch 2000 – 2005 bol predseda riadiaceho výboru ERC, potom opäť podporedsedom tohto združenia.

### Hudba

Od mladosti sa venoval hudbe, zo začiatku ako folkový spevák v dvojici Labašta & Hejbal. Od 1981 do 1993 bol kmeňovým textárom rokovej skupiny Dr. Max a písal aj pre interprétov stredného prúdu populárnej hudby. Celkom v období 1986 – 1997 uplatnil osemdesiat textov.

Referencie
----------

1. ↑  Internetové stránky Pražské farnosti Starokatolické církve v ČR.
2. 1 2   *Sváteční slovo biskupa Dušana Hejbala* [online]. Praha: Česká televize, [cit. 2021-11-07]. Dostupné online.
3. 1 2   *Starokatolická církev v ČR. O nás. Biskup. Dušan Hejbal* [online]. Starokatolici.cz, [cit. 2014-07-11]. Dostupné online.
4. ↑  THOSSOVÁ, Alena. *Místopředseda ERC a biskup Starokatolické církve v ČR Dušan Hejbal oslavil výročí své konsekrace* [online]. christnet.eu, 2007-10-01, [cit. 2014-07-11]. Dostupné online.
5. 1 2  Hejbal, Dušan. In:  *Český hudební slovník osob a institucí* [online]. Brno: Ústav hudební vědy Filozofické fakulty Masarykovy univerzity, [cit. 2021-11-07]. Dostupné online.

Zdroj
-----

*Tento článok je čiastočný alebo úplný preklad článku Dušan Hejbal na českej Wikipédii.*

Autoritné údaje: * GND: 1119187842
* ISNI: 0000 0000 5681 0134
* NK ČR: jn20000400921
* VIAF: 84008982